Publication: Magyar Közlöny
Issue: MK-2009-116 (Year: 2009, Number: 116)
Era: 2004-2010
Section: a 29/2009. (VIII. 19.) OKM rendelethez
Paragraph Index: 521

6. A tanulók értékelése Az értékelés iskolai elveinek kidolgozása az iskola pedagógiai programjának, mĦveltségterületi, tantárgyi szinten pedig a helyi tantervének feladata. Ugyanakkor a központi mérések országos szinten, teljes körĦen, azonos követelményekre épülĘ feladatsorokkal vizsgálják a tanulók képességeit. Ezért meghatározó a tanulók fejlesztésében, hogy az iskola és az egyes tanár is figyelemmel kísérje az évente egy alkalommal történĘ központi mérések eredményeit: így a fejlesztĘ tevékenységében alkalmazza a kezdĘ szakaszban történĘ diagnosztikus mérés, majd a 6. és 8. évfolyamon az Országos Kompetenciamérés (szövegértés és matematika) az iskolára, a tanulócsoportokra, az egyes tanulókra érvényes eredményeinek tanulságait. A tantervek készítĘi a tanulói teljesítmények értékeléséhez minden második év végén ajánlásokat fogalmaznak meg. Általános elv, hogy a kompetenciafejlesztĘ tantervben az értékelés funkciói közül domináns szerepet kap a formáló, a motiváló, az irányt adó, a továbblépést segítĘ értékelés. Fontos, hogy ez lehetĘleg személyre szóló, fejlesztĘ, ösztönzĘ jellegĦ legyen. A tanulói teljesítmények értékelésében alkalmazott szempontok legyenek összhangban a NAT-ban megfogalmazott fejlesztési követelményekkel, valamint az iskolai pedagógiai programban, illetve a helyi tantervben meghatározottakkal. Az értékelés pozitív hatásához hozzájárul, ha az folyamatos és tárgyszerĦ, azaz megnevezi a teljesítmény erĘsségeit és gyengéit, valamint az utóbbiak javításához szükséges teendĘket is. Értékelési módok: Szóbeli értékelés: A nevelés és oktatás egyik fĘ jellemzĘje a személyesség. A tanár, a tanórai munka és a nevelés egész folyamata során intenzív kapcsolatban van a tanulókkal. Állandósul a formatív, szóbeli értékelés. Nem minĘsítés, hanem az egyéni elĘmenetelt segítĘ biztatás, illetve 2009/116. szám a hiányosságok feltárása, ami segíti a tanulóban az önértékelés kialakulását, fejleszti önismeretét. Nagyon elĘnyös az óra végi közös, a tanulók bevonásával történĘ szóbeli értékelés is. Írásbeli értékelés: Az írásos tanári értékelésben egyaránt megjelenhetnek a formatív és a szummatív értékelés elemei. Az osztályzatoknál a mégoly rövid (lapszéli) írásos megjegyzések is pontosabb tájékoztatást nyújtanak, rámutathatnak bizonyos problémákra, és javaslatokat tehetnek a fejlesztésre. A tanulók írásos önértékelése pedig többcélú órai feladat is lehet. Osztályozás: Azokon az évfolyamokon, ahol lehetĘség van osztályozásra, fontos, hogy az osztályzattal történĘ értékelés szummatív, a tantervi követelmények megvalósulását számon kérĘ értékelés legyen. A szummatív típusú felmérĘ, összegzĘ, záró minĘsítések pontosan meghatározott kritériumok alapján történnek.

Source: https://magyarkozlony.hu/hivatalos-lapok/5eb388d0280a0896dc2033b283335844b838281d/dokumentumok/eb3514e459959257fecef27b6037047987f20c37/letoltes